EELNÕU

NARVA   LINNAVALITSUS
KORRALDUS
Narva                                                                                        
      ________   nr ______     

Narva Linnavalitsuse korralduste kehtetuks tunnistamine

1. Asjaolud  ja menetluse käik

1.1. Narva Linnavolikogu 14.10.1998 määrusega nr 63/31 kinnitati Sotsiaaleluruumide andmise ja kasutamise korra Narva linnas. Nimetatud korra punkti 8.1. kohaselt (kuni 31.12.2008 kehtinud redaktsioonis) otsustas eluruumidele sotsiaaleluruumi staatuse omistamine Narva Linnavolikogu. 
Vastavalt § 2 lg 2 Narva Linnavolikogu 18.12.2008 määruse nr 49 „Narva Linnavolikogu 17.04.1996. a määruse nr 85/37, Narva Linnavolikogu 14.10.1998. a määruse nr 63/31 ning Narva Linnavolikogu 23.12.2004. a määruse nr 61/47 muutmine“ Narva Linnavolikogu 14.10.1998 määruses nr 63/31 Sotsiaaleluruumide andmise ja kasutamise Korra kinnitamise kohta Narvas tehti asendamine punktides 8.1 ja 8.2 sõnad „Narva Linnavolikogu“ sõnadega „Narva Linnavalitsus“ vastavas käändes.
1.2. Narva Linnavolikogu 18.06.2009 määrusega nr 23 kehtestati Munitsipaaleluruumide üürile andmise ja kasutamise kord. Korra § 24 lõikega 2 tunnistati kehtetuks Narva Linnavolikogu 14.10.1998 määruse nr 63/31 „Sotsiaaleluruumide andmise ja kasutamise Korra kinnitamise kohta Narvas“ ning §-ga 22 kehtestati sotsiaaleluruumide üürilepingute tähtaja lõppemisel sotsiaaleluruumide staatuse kehtetuks tunnistamise korraldamine ja sotsiaaleluruumide üürnikele munitsipaaleluruumi üürilepingu sõlmimise ettepaneku tegemine. 
Ajavahemikul 01.12.2009 kuni 31.12.2009 lõpevad tähtajad Narva linna omandis olevate sotsiaaleluruumide kehtivatel ja sotsiaaleluruumide üürnikega sõlmitud üürilepingutel. 

Munitsipaaleluruumide üürile andmise ja kasutamise korra § 22 täitmiseks on vaja tunnistada kehtetuks antud otsuse punktis 3 toodud Narva Linnavalitsuse korraldused.

Käesoleval ajal on sotsiaaleluruumi osal üürilepingud lõppenud seoses üürniku surmaga või üürilepingust ülesütlemisega.  Üürnikud, kes jätkavad ruumide kasutamist, esitasid nõusoleku, et edaspidi kannaksid nende poolt kasutatavad eluruumid munitsipaaleluruumide staatust ning üürnikuga sõlmitakse munitsipaaleluruumi üürileping.
2. Õiguslikud järeldused

Kohaliku omavalitsuse korralduse seaduse § 6 lõike 1 kohaselt omavalitsusüksuse ülesandeks on korraldada antud vallas või linnas sotsiaalabi ja -teenuseid, vanurite hoolekannet, noorsootööd, elamu- ja kommunaalmajandust, veevarustust ja kanalisatsiooni, heakorda, jäätmehooldust, territoriaalplaneerimist, valla- või linnasisest ühistransporti ning valla teede ja linnatänavate korrashoidu, juhul kui need ülesanded ei ole seadusega antud kellegi teise täita.

Vastavalt haldusmenetluse seaduse § 64 lõikele 2 haldusorgan otsustab haldusakti kehtetuks tunnistamise kaalutlusõiguse kohaselt, kui seadus ei keela haldusakti kehtetuks tunnistada või ei kohusta haldusakti kehtetuks tunnistama. 

Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.

Vastavalt haldusmenetluse seaduse § 70 lõikele 1 kehtetuks tunnistamine vormistatakse iseseisva haldusaktiga, mille kohta kehtivad kõik tavalisele haldusaktile kohaldatavad nõuded. 

3. Otsus
Tunnistada kehtetuks :

3.1 Narva Linnavalitsuse 21.01.2009 korraldus nr 40-k;
3.2 Narva Linnavalitsuse 04.03.2009 korraldus nr 212-k;
3.3 Narva Linnavalitsuse 01.04.2009 korraldus nr 338-k;
3.4 Narva Linnavalitsuse 29.04.2009 korraldus nr 451-k;
3.5 Narva Linnavalitsuse 27.05.2009 korraldus nr 548-k;
4. Rakendussätted 

4.1. Otsus jõustub seadusega sätestatud korras.

4.2. Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

